জাপান–বাংলাদেশ সম্পর্ক

বাংলাদেশ জাপান সম্পর্ক () হলো বাংলাদেশ জাপান দ্বিপক্ষীয় কূটনৈতিক সম্পর্ক। ১৯৭২ সালের ১০ ফেব্রুয়ারি থেকে স্বাধীন বাংলাদেশের সাথে সাথে জাপানের কূটনৈতিক সম্পর্ক স্থাপিত হলেও বাঙালিদের সাথে জাপানিজদের সম্পর্ক শতাব্দী প্রাচীন। জাপানকে ঐতিহাসিক ভাবে বাঙালীরা বন্ধু রাষ্ট্র মনে করে। বাংলাদেশ ও জাপানের পতাকার মধ্যেকার সামঞ্জস্যই বাঙালি জাপানিজ সম্পর্ক পরিষ্কার ধারণা দেয়। দ্বিতীয় বিশ্বযুদ্ধের সময় বাঙালি জাতীয়তাবাদী নেতাজি সুভাষ চন্দ্র বসু ব্রিটিশদের কাছ থেকে বাংলা স্বাধীন করতে জাপানের রাজার সাহায্য কামনা করলে জাপানের রাজকীয় বাহিনী তার পদাতিক ও বিমান বাহিনী বাংলার অভিমুখে প্রেরণ করে। বাঙালি জাপানিজ বন্ধুত্বের স্বারক হিসাবে রয়েছে এই দুই দেশের পতাকা। বর্তমানে জাপান ও বাংলাদেশের অর্থনৈতিক ও বাণিজ্যিক সম্পর্ক অত্যন্ত গুরুত্বপূর্ণ ।
২০২২ সালে জাপানে প্রায় ২৪,৯৪০ জন বাংলাদেশী ছিলেন। স্বাধীনতার পরপরই, ১৯৭২ সালের ১০ ফেব্রুয়ারি জাপান গণপ্রজাতন্ত্রী বাংলাদেশকে স্বীকৃতি দেয়। ২০০২ সালে উভয় পক্ষই সম্পর্কের ত্রিশ বছর উদযাপন করে। ২০২৩ সালের ১ সেপ্টেম্বর থেকে, বিমান বাংলাদেশ এয়ারলাইন্স দ্বারা পরিচালিত ঢাকা থেকে টোকিও-নারিতা বিমানবন্দরে সপ্তাহে ৩ বার সরাসরি ফ্লাইট চালু রয়েছে।
 জাপান বাংলাদেশের ৭তম বৃহত্তম রপ্তানি বাজার। বাংলাদেশ থেকে করা সকল আমদানি জাপানি আমদানির ০.১৭% জাপানে বাংলাদেশের সাধারণ আমদানির মধ্যে- চামড়াজাত পণ্য এবং চিংড়ি উল্লেখযোগ্য। ২০০৪ সাল নাগাদ, জাপান মার্কিন যুক্তরাষ্ট্র, যুক্তরাজ্য এবং মালয়েশিয়ার মতো সরাসরি বিদেশি বিনিয়োগের জন্য চতুর্থ বৃহত্তম একটি উৎস হয়ে উঠেছিল। জাপান বাংলাদেশের উন্নয়নের ক্ষেত্রে একটি উল্লেখযোগ্য উৎস।
জাপানের রাজনৈতিক লক্ষ্য হলো বাংলাদেশের সাথে সম্পর্ক করা।
২০০১ সালে জাপানে প্রায় ৯৫,০০ বাংলাদেশী ছিল। জাপান বাংলাদেশের স্বাধীনতার পরপরই ১০ ফেব্রুয়ারি ১৯৭২ সালে গণপ্রজাতন্ত্রী বাংলাদেশকে স্বীকৃতি দেয়। উভয় পক্ষ ২০০২ সালে সম্পর্কের ত্রিশ বছর উদ্‌যাপন করে।
১ জুলাই ২০১৬ সালে ঢাকায় জঙ্গিদের দ্বারা সাতটি জাপানি নাগরিক মারা যায়। জাপানের প্রধানমন্ত্রী শিনজো আবে বলেন, "আমি গভীরভাবে রাগান্বিত অনুভব করছি কারণ অনেক নির্দোষ মানুষ নিষ্ঠুর ও অপ্রত্যাশিত সন্ত্রাসবাদে তাদের জীবন হারিয়েছে"।
বর্তমানে জাপানি কোম্পানিগুলো বাংলাদেশে বিনিয়োগে আগ্রহী। বাংলাদেশে নিয়োজিত জাপানের রাষ্ট্রদূত নাওকি ইতো বলেছেন, বাংলাদেশের সরকারি সংস্থাগুলো যেন বিদেশি বিনিয়োগকারীদের প্রতি আরও সহযোগিতামূলক মনোভাব দেখায়।
ব্রিটিশ আমল এবং ১৯৪৭ সালে বঙ্গভঙ্গের সময় বাংলাদেশ ও জাপানের মধ্যে যে সম্পর্ক বিপর্যস্ত ছিল, তা ১৯৫০ সালের মাঝামাঝি সময়ে নিয়মিত হয়ে ওঠে যখন ঢাকায় জাপানের কনস্যুলার মিশন (সিএমজে) জনগণের সাথে যোগাযোগ শুরু করে। 
বঙ্গোপসাগরীয় শিল্প বৃদ্ধি বেল্ট বিগ বি হল প্রয়াত জাপানি প্রধানমন্ত্রী শিনজো আবের একটি স্বপ্ন যা বাংলাদেশ ও জাপানের মধ্যে বিদ্যমান অংশীদারিত্বকে শক্তিশালী করার জন্য একটি দীর্ঘমেয়াদী পরিকল্পনা। এই পরিকল্পনাটি মাতারবাড়িকে ঘিরে প্রধানমন্ত্রী শিনজো আবের মনে আসে। ২০১৪ সালে প্রধানমন্ত্রী শিনজো আবের ঢাকা সফরের সময় বাংলাদেশের প্রধানমন্ত্রী শেখ হাসিনার সাথে প্রাথমিক আলোচনা হয় এবং বাংলাদেশ ও জাপান এই পরিকল্পনা বাস্তবায়নে সম্মত হয়।
১৯৭২ সালের ১১ ফেব্রুয়ারী বাংলাদেশ টোকিওতে একটি দূতাবাস খুলে এবং জাপান বাংলাদেশে একটি দূতাবাস খুলে। বাংলাদেশে জাপানের দূতাবাস ৫ ও ৭, দূতাবাস রোড, বারিধারা, ঢাকায় অবস্থিত, যেখানে এটি ১৯৯০ এর দশকের দিকে স্থাপিত হয়।
জাপান রেডক্রসের প্রধান প্রতিনিধি ফুকিউরা তাদামাসা মুক্তিযুদ্ধকালীন অভিজ্ঞতা নিয়ে বই লিখেছেন "চি তো দোরো তো বাঙ্গুরাদেশু দোকুরিতসু নো হিগেকি" (১৯৭৩)। 
বাংলাদেশ ও জাপানের সম্পর্ক এতটাই গভীর এবং বিশ্বাসযোগ্য যে, বাংলাদেশের দুটি গুরুত্বপূর্ণ এবং সংবেদনশীল প্রকল্প আন্তর্জাতিক বিমান এবং আন্তর্জাতিক জলপথ জাপানের মাধ্যমে নির্মিত হয়েছে। জাপান কর্তৃক বাংলাদেশের প্রথম গভীর সমুদ্র বন্দর নির্মাণ "মাতারবাড়ি" এবং ঢাকা আন্তর্জাতিক বিমানবন্দর আধুনিকীকরণ এবং তৃতীয় টার্মিনাল নির্মাণ জাপানের পরামর্শ এবং আর্থিক সহায়তায় বাস্তবায়িত হবে। কোন অবকাঠামো প্রথমে প্রয়োজন এবং কোনটি বাংলাদেশের প্রেক্ষাপটে উপকারী, সে বিষয়ে জাপানের বড় পরিকল্পনা রয়েছে। বাংলাদেশ ও জাপানের মধ্যে আনুগত্যের এই সম্পর্ক বর্তমানে সামরিক ক্ষেত্রে সম্প্রসারিত হচ্ছে। এশিয়া-প্রশান্ত মহাসাগরীয় অঞ্চলের নিরাপত্তা এবং এর ভবিষ্যতের জন্য জাপান এবং বাংলাদেশের নিজস্ব পরিকল্পনা রয়েছে।
১২ জুলাই ২০০৫ তারিখে, বাংলাদেশের বাইরে প্রথম স্থায়ী শহীদ মিনার হিসেবে ইকেবুকুরো ওয়েস্ট এক্সিট পার্কে শহীদ মিনারের একটি প্রতিরূপ স্থাপন করা হয়েছিল। এটি বাংলাদেশের প্রধানমন্ত্রী খালেদা জিয়ার নেতৃত্বে শুরু এবং উদ্বোধন করা হয়েছিল।